Kirivere
Kirivere (18. sajandi kaartidel Kirrefer) on küla Viljandi maakonnas Põhja-Sakala vallas. Enne Eesti omavalitsuste haldusreformi 2017. aastal kuulus küla Kõo valda. Küla paikneb Kõo ja Pilistvere vahel. Kiriveres tegutseb Kirivere Kool. 2011. aasta rahvaloenduse andmetel elas külas 55 elanikku. Neist 53 (96,4%) olid eestlased. 2000. aasta rahvaloenduse andmetel elas külas 64 elanikku.